ddrg/super_eurlex huggingface dataset:
Άρθρο Ι-54

Οι ίδιοι πόροι της Ένωσης

1. Η Ένωση προικίζεται με επαρκή μέσα για την επίτευξη των στόχων της και την επιτυχή εφαρμογή των πολιτικών της.

2. Ο προϋπολογισμός της Ένωσης χρηματοδοτείται εξ ολοκλήρου από ίδιους πόρους, με την επιφύλαξη των άλλων εσόδων.

3. Ευρωπαϊκός νόμος του Συμβουλίου καθορίζει τις διατάξεις που διέπουν το σύστημα ιδίων πόρων της Ένωσης. Στο πλαίσιο αυτό, μπορεί να καθιερώνει νέες κατηγορίες ιδίων πόρων ή να καταργεί υπάρχουσα κατηγορία. Το Συμβούλιο αποφασίζει ομόφωνα μετά από διαβούλευση με το Ευρωπαϊκό Κοινοβούλιο. Ο εν λόγω νόμος τίθεται σε ισχύ μόνο μετά την έγκρισή του από τα κράτη μέλη, σύμφωνα με τους αντίστοιχους συνταγματικούς τους κανόνες.

4. Ευρωπαϊκός νόμος του Συμβουλίου καθορίζει τα μέτρα εφαρμογής του συστήματος ιδίων πόρων της Ένωσης εφόσον αυτό προβλέπεται στον ευρωπαϊκό νόμο που εκδίδεται βάσει της παραγράφου 3. Το Συμβούλιο αποφασίζει αφού λάβει την έγκριση του Ευρωπαϊκού Κοινοβουλίου.

--------------------------------------------------
Άρθρο ΙΙΙ-229

Για να επιτευχθούν οι στόχοι του άρθρου III-227, είναι δυνατό ιδίως να προβλεφθούν στο πλαίσιο της κοινής γεωργικής πολιτικής:

α) ο αποτελεσματικός συντονισμός των προσπαθειών στους τομείς της επαγγελματικής εκπαίδευσης, της έρευνας και της εκλαΐκευσης και διάδοσης των γεωργικών γνώσεων, ο οποίος μπορεί να περιλαμβάνει κοινή χρηματοδότηση σχεδίων ή οργανισμών,

β) κοινά μέτρα για την προώθηση της κατανάλωσης ορισμένων προϊόντων.

--------------------------------------------------
Άρθρο ΙΙΙ-299

1. Κάθε κράτος μέλος, ο Υπουργός Εξωτερικών της Ένωσης ή ο Υπουργός Εξωτερικών της Ένωσης με την υποστήριξη της Επιτροπής μπορεί να προσφεύγει στο Συμβούλιο για κάθε θέμα που αφορά την κοινή εξωτερική πολιτική και πολιτική ασφάλειας και να του υποβάλλει, αντίστοιχα, πρωτοβουλίες ή προτάσεις.

2. Στις περιπτώσεις που απαιτείται ταχεία λήψη απόφασης, ο Υπουργός Εξωτερικών της Ένωσης συγκαλεί, είτε αυτεπαγγέλτως είτε μετά από σχετική αίτηση κράτους μέλους, έκτακτη σύνοδο του Συμβουλίου, εντός προθεσμίας σαράντα οκτώ ωρών ή, σε περίπτωση απόλυτης ανάγκης, εντός βραχυτέρου διαστήματος.

--------------------------------------------------
12004VN02

Συνθήκη για τη θέσπιση Συντάγματος της Ευρώπης - Πρωτόκολλα και Παραρτήματα - Παράρτημα ΙΙ - Υπερπόντιες χώρες και εδάφη στις οποίες εφαρμόζονται οι διατάξεις του Μέρους ΙΙΙ Τίτλος IV του Συντάγματος



Επίσημη Εφημερίδα αριθ. 310 της 16/12/2004 σ. 0400 - 0400
Άρθρο ΙΙ-74

Δικαίωμα εκπαίδευσης

1. Κάθε πρόσωπο έχει δικαίωμα στην εκπαίδευση και στην πρόσβαση στην επαγγελματική και συνεχή κατάρτιση.

2. Το δικαίωμα αυτό περιλαμβάνει την ευχέρεια δωρεάν παρακολούθησης της υποχρεωτικής εκπαίδευσης.

3. Η ελευθερία ίδρυσης εκπαιδευτικών ιδρυμάτων με σεβασμό των δημοκρατικών αρχών καθώς και το δικαίωμα των γονέων να εξασφαλίζουν την εκπαίδευση και τη μόρφωση των τέκνων τους σύμφωνα με τις θρησκευτικές, φιλοσοφικές και παιδαγωγικές πεποιθήσεις τους, γίνονται σεβαστά σύμφωνα με τις εθνικές νομοθεσίες που διέπουν την άσκηση τους.

--------------------------------------------------
Άρθρο ΙΙΙ-311

1. Ο Οργανισμός στον τομέα της ανάπτυξης αμυντικών δυνατοτήτων, της έρευνας, των προμηθειών και των εξοπλισμών (Ευρωπαϊκός Οργανισμός Άμυνας), ο οποίος συνιστάται βάσει του άρθρου Ι-41 παράγραφος 3 και τίθεται υπό την εποπτεία του Συμβουλίου, έχει ως αποστολή:

α) να συμβάλλει στον καθορισμό των στόχων ως προς τις στρατιωτικές δυνατότητες των κρατών μελών και να αξιολογεί την τήρηση των υποχρεώσεων που αναλαμβάνουν τα κράτη μέλη όσον αφορά τις δυνατότητες,

β) να προωθεί την εναρμόνιση των επιχειρησιακών αναγκών και την καθιέρωση αποτελεσματικών και συμβατών μεθόδων προμηθειών,

γ) να υποβάλλει προτάσεις για πολυμερή σχέδια προς εκπλήρωση των στόχων από άποψη στρατιωτικών δυνατοτήτων και να εξασφαλίζει τον συντονισμό των προγραμμάτων που εκτελούν τα κράτη μέλη, καθώς και τη διαχείριση ειδικών προγραμμάτων συνεργασίας,

δ) να στηρίζει την έρευνα στον τομέα της αμυντικής τεχνολογίας, να συντονίζει και να σχεδιάζει κοινές ερευνητικές δραστηριότητες και μελέτες σχετικά με τεχνικές λύσεις ανταποκρινόμενες στις μελλοντικές επιχειρησιακές ανάγκες,

ε) να συμβάλλει στον προσδιορισμό και ενδεχομένως να εφαρμόζει κάθε μέτρο που είναι πρόσφορο για την ενίσχυση της βιομηχανικής και τεχνολογικής βάσης του αμυντικού τομέα και για τη βελτίωση της αποτελεσματικότητας των στρατιωτικών δαπανών.

2. Ο Ευρωπαϊκός Οργανισμός Άμυνας είναι ανοιχτός σε κάθε κράτος μέλος που επιθυμεί να συμμετάσχει σε αυτόν. Το Συμβούλιο εκδίδει με ειδική πλειοψηφία ευρωπαϊκή απόφαση καθορισμού του καταστατικού, της έδρας και των κανόνων λειτουργίας του Οργανισμού. Στην απόφαση αυτή λαμβάνεται υπόψη ο βαθμός πραγματικής συμμετοχής στις δραστηριότητες του Οργανισμού. Συγκροτούνται ειδικές ομάδες στο εσωτερικό του Οργανισμού, απαρτιζόμενες από τα κράτη μέλη που εκτελούν κοινά σχέδια. Ο Οργανισμός εκτελεί τα καθήκοντά του σε συνεργασία με την Επιτροπή αναλόγως των αναγκών.

--------------------------------------------------
Συνθήκη για τη θέσπιση Συντάγματος της Ευρώπης - ΜΕΡΟΣ ΙΙΙ - ΠΟΛΙΤΙΚΕΣ ΚΑΙ ΛΕΙΤΟΥΡΓΙΑ ΤΗΣ ΕΝΩΣΗΣ - ΤΙΤΛΟΣ ΙΙΙ - ΕΣΩΤΕΡΙΚΕΣ ΠΟΛΙΤΙΚΕΣ ΚΑΙ ΔΡΑΣΕΙΣ - ΚΕΦΑΛΑΙΟ Ι - ΕΣΩΤΕΡΙΚΗ ΑΓΟΡΑ - Τμήμα 3 - Ελεύθερη Κυκλοφορία των Εμπορευμάτων - Υποτμήμα 3 - Απαγόρευση των ποσοτικών περιορισμών - Άρθρο III-154



Επίσημη Εφημερίδα αριθ. 310 της 16/12/2004 σ. 0066 - 0066



Άρθρο ΙΙΙ-154 Το άρθρο ΙΙΙ-153 δεν αντιτίθεται στις απαγορεύσεις ή στους περιορισμούς εισαγωγών, εξαγωγών ή διαμετακομίσεων που δικαιολογούνται από λόγους δημόσιας ηθικής, δημόσιας τάξης, δημόσιας ασφαλείας, προστασίας της υγείας και της ζωής των ανθρώπων και των ζώων, ή διατήρησης των φυτών, προστασίας των εθνικών θησαυρών που έχουν καλλιτεχνική, ιστορική ή αρχαιολογική αξία, ή προστασίας της βιομηχανικής και εμπορικής ιδιοκτησίας. Οι απαγορεύσεις και οι περιορισμοί αυτοί δεν δύνανται πάντως να αποτελούν μέσο αυθαίρετων διακρίσεων ή συγκεκαλυμμένο περιορισμό του εμπορίου μεταξύ των κρατών μελών. --------------------------------------------------
12004V364

Συνθήκη για τη θέσπιση Συντάγματος της Ευρώπης - ΜΕΡΟΣ ΙΙΙ - ΠΟΛΙΤΙΚΕΣ ΚΑΙ ΛΕΙΤΟΥΡΓΙΑ ΤΗΣ ΕΝΩΣΗΣ - ΤΙΤΛΟΣ VI - Η ΛΕΙΤΟΥΡΓΙΑ ΤΗΣ ΕΝΩΣΗΣ - ΚΕΦΑΛΑΙΟ Ι - ΘΕΣΜΙΚΕΣ ΔΙΑΤΑΞΕΙΣ - Τμήμα 1 - Τα θεσμικά όργανα - Υποτμήμα 5 - Το Δικαστήριο της Ευρωπαϊκής Ένωσης - Άρθρο III-364



Επίσημη Εφημερίδα αριθ. 310 της 16/12/2004 σ. 0159 - 0159
Άρθρο ΙΙΙ-366

Εάν η προσφυγή είναι βάσιμη, το Δικαστήριο της Ευρωπαϊκής Ένωσης κηρύσσει την προσβαλλομένη πράξη άκυρη.

Ωστόσο, το Δικαστήριο προσδιορίζει, εφόσον το κρίνει αναγκαίο, τα αποτελέσματα της ακυρωθείσας πράξης που θεωρούνται οριστικά.

--------------------------------------------------
Άρθρο ΙΙΙ-141

1. Ευρωπαϊκός νόμος-πλαίσιο διευκολύνει την ανάληψη και την άσκηση μη μισθωτών δραστηριοτήτων. Αποσκοπεί:

α) στην αμοιβαία αναγνώριση των διπλωμάτων, πιστοποιητικών και άλλων τίτλων,

β) στον συντονισμό των νομοθετικών, κανονιστικών και διοικητικών διατάξεων των κρατών μελών που αφορούν την ανάληψη και την άσκηση μη μισθωτών δραστηριοτήτων.

2. Ως προς τα ιατρικά, παραϊατρικά και φαρμακευτικά επαγγέλματα, η προοδευτική άρση των περιορισμών προϋποθέτει τον συντονισμό των όρων άσκησης των εν λόγω επαγγελμάτων στα διάφορα κράτη μέλη.

--------------------------------------------------
12004V182

Συνθήκη για τη θέσπιση Συντάγματος της Ευρώπης - ΜΕΡΟΣ ΙΙΙ - ΠΟΛΙΤΙΚΕΣ ΚΑΙ ΛΕΙΤΟΥΡΓΙΑ ΤΗΣ ΕΝΩΣΗΣ - ΤΙΤΛΟΣ ΙΙΙ - ΕΣΩΤΕΡΙΚΕΣ ΠΟΛΙΤΙΚΕΣ ΚΑΙ ΔΡΑΣΕΙΣ - ΚΕΦΑΛΑΙΟ II - ΟΙΚΟNΟΜΙΚΗ ΚΑΙ ΝΟΜΙΣΜΑΤΙΚΗ ΠΟΛΙΤΙΚΗ - Τμήμα 1 - Οικονομική πολιτική - Άρθρο III-182



Επίσημη Εφημερίδα αριθ. 310 της 16/12/2004 σ. 0078 - 0078
12004V272

Συνθήκη για τη θέσπιση Συντάγματος της Ευρώπης - ΜΕΡΟΣ ΙΙΙ - ΠΟΛΙΤΙΚΕΣ ΚΑΙ ΛΕΙΤΟΥΡΓΙΑ ΤΗΣ ΕΝΩΣΗΣ - ΤΙΤΛΟΣ ΙΙΙ - ΕΣΩΤΕΡΙΚΕΣ ΠΟΛΙΤΙΚΕΣ ΚΑΙ ΔΡΑΣΕΙΣ - ΚΕΦΑΛΑΙΟ ΙV - XΩΡΟΣ ΕΛΕΥΘΕΡΙΑΣ, ΑΣΦΑΛΕΙΑΣ ΚΑΙ ΔΙΚΑΙΟΣΥΝΗΣ - Τμήμα 4 - Δικαστική συνεργασία σε ποινικές υποθέσεις - Άρθρο III-272



Επίσημη Εφημερίδα αριθ. 310 της 16/12/2004 σ. 0120 - 0120
Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση - Μερος τεταρτο : Προσωρινες διαταξεις - Τιτλος I : Μεταβατικα μετρα - Άρθρο 25



Επίσημη Εφημερίδα αριθ. L 236 της 23/09/2003 σ. 0040 - 0040



Άρθρο 25 1. Κατά παρέκκλιση από το άρθρο 189, δεύτερη παράγραφος της Συνθήκης ΕΚ και από το άρθρο 107, δεύτερη παράγραφος της Συνθήκης Ευρατόμ, και όσον αφορά το άρθρο 190, παράγραφος 2 της Συνθήκης ΕΚ και το άρθρο 108, παράγραφος 2 της Συνθήκης Ευρατόμ, ο αριθμός των εδρών των νέων κρατών μελών στο Ευρωπαϊκό Κοινοβούλιο για το διάστημα που εκτείνεται από την ημερομηνία της προσχώρησης έως την αρχή της θητείας του Ευρωπαϊκού Κοινοβουλίου 2004-2009, καθορίζεται ως εξής: Τσεχική Δημοκρατία | 24 | Εσθονία | 6 | Κύπρος | 6 | Λετονία | 9 | Λιθουανία | 13 | Ουγγαρία | 24 | Μάλτα | 5 | Πολωνία | 54 | Σλοβενία | 7 | Σλοβακία | 14 | 2. Κατά παρέκκλιση από το άρθρο 190, παράγραφος 1 της Συνθήκης ΕΚ και από το άρθρο 108, παράγραφος 2 της Συνθήκης Ευρατόμ, οι αντιπρόσωποι των λαών των νέων κρατών μελών στο Ευρωπαϊκό Κοινοβούλιο, για το διάστημα που εκτείνεται από την ημερομηνία της προσχώρησης έως την αρχή της θητείας του Ευρωπαϊκού Κοινοβουλίου 2004-2009, υποδεικνύονται από τα Κοινοβούλια των κρατών αυτών, εκ των μελών τους, σύμφωνα με τη διαδικασία που ορίζει κάθε ένα από αυτά τα κράτη. --------------------------------------------------
12003TN13/04

Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση - Παράρτημα XIII: Κατάλογος ο οποίος αναφέρεται στο άρθρο 24 της Πράξης Προσχώρησης: Σλοβενία - 4. Ελεύθερη κυκλοφορία των κεφαλαίων



Επίσημη Εφημερίδα αριθ. L 236 της 23/09/2003 σ. 0909 - 0909
A. ΓΕΩΡΓΙΚΗ ΝΟΜΟΘΕΣΙΑ

1. 31991 R 2092: Κανονισμός (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (ΕΕ L 198, 22.7.1991, σ. 1), όπως τροποποιήθηκε τελευταία από:

- 32002 R 0473: Κανονισμός (ΕΚ) αριθ. 473/2002 της Επιτροπής της 15.3.2002 (ΕΕ L 75, 16.3.2002, σ. 21).

Κατά παρέκκλιση του άρθρου 6, παράγραφοι 1, 2 και 3 του κανονισμού (ΕΟΚ) αριθ. 2092/91, επιτρέπεται στη Λετονία η χρήση στη βιολογική γεωργία μη επεξεργασμένων σπόρων, φυτωρίων και πολλαπλασιαστικού υλικού που δεν παράγονται με βιολογική μέθοδο παραγωγής, μέχρι την 1η Ιανουαρίου 2006.

Κατά παρέκκλιση του άρθρου 6, παράγραφος 1 του κανονισμού (ΕΟΚ) αριθ. 2092/91, επιτρέπεται να χρησιμοποιείται στη Λιθουανία μη βιολογική ζάχαρη που δεν παράγεται με οργανική μέθοδο παραγωγής, ως πρόσθετο διατροφής μελισσών σε βιολογικά μελισσοκομεία, μέχρι την 1η Ιανουαρίου 2006.

Κατά παρέκκλιση του άρθρου 6, παράγραφοι 1 και 2 του κανονισμού (ΕΟΚ) αριθ. 2092/91, επιτρέπεται στη Λετονία η χρήση παρασκευάσματος υπερμαγγανικού καλίου στη βιολογική γεωργία για χρονικό διάστημα 18 μηνών από την ημερομηνία προσχώρησης.

2. 31997 R 2597: Κανονισμός (ΕΚ) αριθ. 2597/97 του Συμβουλίου, της 18ης Δεκεμβρίου 1997, περί συμπληρωματικών κανόνων της κοινής οργάνωσης αγοράς στον τομέα του γάλακτος και των γαλακτοκομικών προϊόντων όσον αφορά το γάλα κατανάλωσης (ΕΕ L 351, 23.12.1997, σ. 13), όπως τροποποιήθηκε τελευταία από:

- 31999 R 1602: Κανονισμός (ΕΚ) αριθ. 1602/1999 του Συμβουλίου της 19.7.1999 (ΕΕ L 189, 22.7.1999, σ. 43).

Κατά παρέκκλιση του άρθρου 3, παράγραφος 1, σημεία (β) και (γ) του κανονισμού (ΕΚ) αριθ. 2597/97, οι απαιτήσεις σχετικά με την περιεκτικότητα σε λιπαρά δεν ισχύουν για το γάλα κατανάλωσης που παράγεται στη Λετονία για πενταετή περίοδο από την ημερομηνία της προσχώρησης. Το γάλα κατανάλωσης που δεν πληροί τις απαιτήσεις περιεκτικότητας σε λιπαρά μπορεί να διατίθεται στην εμπορία μόνο στη Λετονία ή να εξάγεται σε τρίτη χώρα.

3. 31999 R 1254: Κανονισμός (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος (ΕΕ L 160, 26.6.1999, σ. 21), όπως τροποποιήθηκε τελευταία από:

- 32001 R 2345: Κανονισμός (ΕΚ) αριθ. 2345/2001 της Επιτροπής της 30.11.2001 (ΕΕ L 315, 1.12.2001, σ. 29).

Κατά παρέκκλιση από το άρθρο 3, στοιχείο στ) του κανονισμού (ΕΚ) αριθ. 1254/1999, η Λετονία μπορεί μέχρι το τέλος του έτους 2006 να θεωρεί αγελάδες των φυλών που απαριθμούνται στο Παράρτημα Ι του κανονισμού (ΕΚ) αριθ. 2342/1999 της Επιτροπής, της 28ης Οκτωβρίου 1999, για καθορισμό των λεπτομερειών εφαρμογής του κανονισμού (ΕΚ) αριθ. 1254/1999 του Συμβουλίου, περί κοινής οργανώσεως αγοράς στον τομέα του βοείου κρέατος, όσον αφορά τα καθεστώτα πριμοδοτήσεων [2], ως επιλέξιμες για την πριμοδότηση θηλάζουσας αγελάδας σύμφωνα με το υποτμήμα 3 του κανονισμού (ΕΚ) αριθ. 1254/1999, υπό την προϋπόθεση ότι έχουν ζευγαρώσει ή γονιμοποιούνται με ταύρους κρεατοπαραγωγού φυλής.

[2] ΕΕ L 281, 4.11.1999, σ. 30.

--------------------------------------------------
Β. ΦΥΤΟΫΓΕΙΟΝΟΜΙΚΗ ΝΟΜΟΘΕΣΙΑ

31982 L 0471: Οδηγία 82/471/ΕΟΚ του Συμβουλίου, της 30ής Ιουνίου 1982, σχετικά με ορισμένα προϊόντα τα οποία χρησιμοποιούνται στη διατροφή των ζώων (EE L 213, 21.7.1982, σ. 8), όπως τροποποιήθηκε τελευταία από:

- 31999 L 0020: Οδηγία 1999/20/ΕΚ του Συμβουλίου της 22.3.1999 (EE L 80, 25.3.1999, σ. 20).

Παρά το άρθρο 3, παράγραφος 1 της οδηγίας 82/471/EOK, η Τσεχική Δημοκρατία δύναται να συνεχίσει να επιτρέπει τη διάθεση στο έδαφός της ζωοτροφών βασισμένων στο είδος ζύμης Candida utilis που καλλιεργείται σε φυτικές ίνες, έως ότου ληφθεί απόφαση σύμφωνα με το άρθρο 6 της οδηγίας ή συμπληρωθούν δύο έτη από την ημερομηνία προσχώρησης, εάν η ημερομηνία αυτή είναι προγενέστερη, υπό τον όρο ότι η Τσεχική Δημοκρατία θα υποβάλει τον φάκελο του άρθρου 7 στην Επιτροπή το αργότερο ως τις 31 Δεκεμβρίου 2003.

--------------------------------------------------
6. ΕΝΕΡΓΕΙΑ

1. 31968 L 0414: Οδηγία 68/414/ΕΟΚ του Συμβουλίου, της 20ής Δεκεμβρίου 1968, περί υποχρεώσεως διατηρήσεως ενός ελαχίστου επιπέδου αποθεμάτων αργού πετρελαίου και/ή προϊόντων πετρελαίου από τα κράτη μέλη της ΕΟΚ (ΕΕ L 308, 23.12.1968, σ. 14), όπως τροποποιήθηκε τελευταία από:

- 31998 L 0093: Οδηγία 98/93/ΕΚ του Συμβουλίου της 14.12.1998 (EE L 358, 31.12.1998, σ. 100).

Κατά παρέκκλιση του άρθρου 1, παράγραφος 1 της οδηγίας 68/414/ΕΟΚ, το ελάχιστο επίπεδο αποθεμάτων προϊόντων πετρελαίου δεν ισχύει για την Τσεχική Δημοκρατία έως τις 31 Δεκεμβρίου 2005. Η Τσεχική Δημοκρατία πρέπει να διασφαλίσει ότι το ελάχιστο επίπεδο αποθεμάτων της σε προϊόντα πετρελαίου αντιστοιχεί, για κάθε μία από τις κατηγορίες προϊόντων πετρελαίου, που απαριθμούνται στο άρθρο 2, τουλάχιστον στον ακόλουθο αριθμό ημερών μέσης ημερήσιας εσωτερικής κατανάλωσης, όπως ορίζεται στο άρθρο 1, παράγραφος 1:

- 80 ημερών μέχρι την ημερομηνία προσχώρησης,

- 85 ημερών μέχρι τις 31 Δεκεμβρίου 2004,

- 90 ημερών μέχρι τις 31 Δεκεμβρίου 2005.

2. 31998 L 0030: Οδηγία 98/30/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, σχετικά με τους κοινούς κανόνες για την εσωτερική αγορά φυσικού αερίου (ΕΕ L 204, 21.7.1998, σ. 1).

Στην Τσεχική Δημοκρατία, το άρθρο 18 της οδηγίας 98/30/ΕΚ δεν ισχύει μέχρι τις 31 Δεκεμβρίου 2004.

--------------------------------------------------
B. ΠΟΙΟΤΗΤΑ ΤΩΝ ΥΔΑΤΩΝ

1. 31991 L 0271: Οδηγία 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων (ΕΕ αριθ. L 135, 30.5.1991, σ. 40), όπως τροποποιήθηκε από:

- 31998 L 0015: Οδηγία 98/15/ΕΚ της Επιτροπής της 27.2.1998 (ΕΕ L 67, 7.3.1998, σ. 29).

α) Κατά παρέκκλιση των άρθρων 3, 4 και 5, παράγραφος 2 της οδηγίας 91/271/ΕΟΚ, οι απαιτήσεις για τα δίκτυα αποχέτευσης και την επεξεργασία των αστικών λυμάτων δεν εφαρμόζονται πλήρως στην Ουγγαρία μέχρι τις 31 Δεκεμβρίου 2015, σύμφωνα με τους ακόλουθους μεταβατικούς στόχους:

- έως τις 31 Δεκεμβρίου 2008, η συμμόρφωση με την οδηγία πρέπει να επιτευχθεί σε ευαίσθητες ζώνες για οικισμούς με ισοδύναμο πληθυσμού άνω των 10000,

- έως τις 31 Δεκεμβρίου 2010, η συμμόρφωση με την οδηγία πρέπει να επιτευχθεί σε κανονικές ζώνες για οικισμούς με ισοδύναμο πληθυσμού άνω των 15000.

β) Κατά παρέκκλιση του άρθρου 13 της οδηγίας 91/271/ΕΟΚ, οι απαιτήσεις για τα βιοαποικοδομήσιμα βιομηχανικά λύματα που προέρχονται από εγκαταστάσεις που ανήκουν στους βιομηχανικούς τομείς που απαριθμούνται στο Παράρτημα ΙΙΙ, δεν ισχύουν για την Ουγγαρία μέχρι τις 31 Δεκεμβρίου 2008:

- Pannontej Rt., Répcela

- Bácsbokodi Tejüzem, Bácsbokod

- Papp Kereskedelmi Kft. Konzervgyár, Nyírtas

- Vépisz Szövetkezet, Konzervüzem, Csegöld

- Szatmári Konzervgyár Kft., Tyukod

- PETISFOOD Kft. Konzervüzem, Vasmegyer

- Atev Rt., Debrecen-Bánk

- Mirsa Rt., Albertirsa

- Makói TejüzZalka Tej Rt., Nagybánhegyes.em, Makó

- Zalka Tej Rt., Nagybánhegyes.

2. 31998 L 0083: Οδηγία 98/83/ΕΚ του Συμβουλίου, της 3ης Νοεμβρίου 1998, σχετικά με την ποιότητα του νερού ανθρώπινης κατανάλωσης (EE L 330, 5.12.1998, σ. 32).

Κατά παρέκκλιση του άρθρου 9, παράγραφος 1 της οδηγίας 98/83/ΕΚ, η Ουγγαρία μπορεί να προβλέπει παρεκκλίσεις από την παραμετρική τιμή του αρσενικού μέχρι τις 25 Δεκεμβρίου 2009, χωρίς να γνωστοποιεί την απόφασή της στην Επιτροπή. Εάν η Ουγγαρία επιθυμεί παράταση της παρέκκλισης μετά την ημερομηνία αυτή, εφαρμόζεται η διαδικασία του άρθρου 9, παράγραφος 2. Η παρέκκλιση αυτή δεν ισχύει για το πόσιμο ύδωρ που προορίζεται για τη βιομηχανία τροφίμων.

Η διαδικασία του άρθρου 9, παράγραφος 2 εφαρμόζεται, εάν η Ουγγαρία επιθυμεί να προβλέψει τις παρεκκλίσεις του άρθρου 9, παράγραφος 1 για το βόριο, τα φθοριούχα άλατα και τα νιτρώδη άλατα μετά τις 25 Δεκεμβρίου 2006.

--------------------------------------------------
A. ΓΕΩΡΓΙΚΗ ΝΟΜΟΘΕΣΙΑ

32000 R 1622: Κανονισμός (ΕΚ) αριθ. 1622/2000 της Επιτροπής, της 24ης Ιουλίου 2000, για τον καθορισμό ορισμένων λεπτομερειών εφαρμογής του κανονισμού (EK) αριθ. 1493/1999, για την κοινή οργάνωση της αμπελοοινικής αγοράς και για την καθιέρωση κοινοτικού κώδικα των οινολογικών πρακτικών και επεξεργασιών (ΕΕ L 194, 31.7.2000, σ. 1), όπως τροποποιήθηκε από:

- 32000 R 2451: Κανονισμός (ΕΚ) αριθ. 2451/2000 της Επιτροπής της 7.11.2000 (ΕΕ L 282, 8.11.2000, σ. 7),

- 32001 R 0885: Κανονισμός (ΕΚ) αριθ. 885/2001 της Επιτροπής της 24.4.2001 (ΕΕ L 128, 10.5.2001, σ. 54),

- 32001 R 1609: Κανονισμός (ΕΚ) αριθ. 1609/2001 της Επιτροπής της 6.8.2001 (ΕΕ L 212, 7.8.2001, σ. 9),

- 32001 R 1655: Κανονισμός (ΕΚ) αριθ. 1655/2001 της Επιτροπής της 14.8.2001 (ΕΕ L 220, 15.8.2001, σ. 17),

- 32001 R 2066: Κανονισμός (ΕΚ) αριθ. 2066/2001 της Επιτροπής της 22.10.2001 (ΕΕ L 278, 23.10.2001, σ. 9),

- 32002 R 2244: Κανονισμός (ΕΚ) αριθ. 2244/2002 της Επιτροπής της 16.12.2002 (ΕΕ L 341, 17.12.2002, σ. 27).

Εφόσον συντρέχει λόγος και χρησιμοποιώντας τη διαδικασία του άρθρου 75 του κανονισμού (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς, η Επιτροπή εκδίδει απόφαση έως την ημερομηνία προσχώρησης για την τροποποίηση του Παραρτήματος ΧΙΙΙ προκειμένου να καθορισθεί η μέγιστη πτητική οξύτητα των ουγγρικών οίνων ποιότητας "Késői szüretelésű bor" και "Válogatott szüretelésű bor" σε 25 χιλιοστοϊσοδύναμα ανά λίτρο.

--------------------------------------------------
12003T060

Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση - Μερος πεμπτο : Διαταξεις περι της εφαρμογης της παρουσας πραξης - Τιτλος III : τελικες διαταξεις - Άρθρο 60



Επίσημη Εφημερίδα αριθ. L 236 της 23/09/2003 σ. 0049 - 0049
ΣΤ. ΧΗΜΙΚΕΣ ΟΥΣΙΕΣ

32000 R 2037: Κανονισμός (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος (ΕΕ L 244, 29.9.2000, σ. 1), όπως τροποποιήθηκε από:

- 32000 R 2038: Κανονισμός (ΕΚ) αριθ. 2038/2000 του Ευρωπαϊκού Κοινοβουλίου και του Συμβουλίου της 28.9.2000 (ΕΕ L 244, 29.9.2000, σ. 25),

- 32000 R 2039: Κανονισμός (ΕΚ) αριθ. 2039/2000 του Ευρωπαϊκού Κοινοβουλίου και του Συμβουλίου της 28.9.2000 (ΕΕ L 244, 29.9.2000, σ. 26).

Στο Παράρτημα III, ο πίνακας αντικαθίσταται από τον εξής:

"ΠΑΡΑΡΤΗΜΑ ΙΙΙ

Συνολικά ποσοτικά όρια για παραγωγούς και εισαγωγείς που διαθέτουν ελεγχόμενες ουσίες στην αγορά και τις χρησιμοποιούν για λογαριασμό τους στην Κοινότητα

(1999-2003 — EU-15, 2004-2015 EU-25)

(υπολογιζόμενα επίπεδα σε τόνους ODP) |

Ουσία Για δωδεκάμηνο διάστημα από 1ης Ιανουαρίου έως 31 Δεκεμβρίου | Ομάδα I | Ομάδα II | Ομάδα III | Ομάδα IV | Ομάδα V | Ομάδα VI [1] Για χρήσεις πλην καραντίνας και εφαρμογών πριν από την αποστολή | Ομάδα VI [1] Για καραντίνα και εφαρμογές πριν από την αποστολή | Ομάδα VII | Ομάδα VIII |

1999 (EU-15) | 0 | 0 | 0 | 0 | 0 | 8665 | | 0 | 8079 |

2000 (EU-15) | 8665 | | 8079 |

2001 (EU-15) | 4621 | 607 | 6678 |

2002 (EU-15) | 4621 | 607 | 5676 |

2003 (EU15) | 2888 | 607 | 3005 |

2004 (EU-25) | 2945 | 607 | 2209 |

2005 (EU-25) | 0 | 607 | 2209 |

2006 (EU-25) | 607 | 2209 |

2007 (EU-25) | 607 | 2209 |

2008 (EU-25) | 607 | 1840 |

2009 (EU-25) | 607 | 1840 |

2010 (EU-25) | 607 | 0 |

2011 (EU-25) | 607 | 0 |

2012 (EU-25) | 607 | 0 |

2013 (EU-25) | 607 | 0 |

2014 (EU-25) | 607 | 0 |

2015 (EU-25) | 607 | 0 |

"

[1] Υπολογίζεται βάσει ODP = 0,6

--------------------------------------------------
9. ΕΝΕΡΓΕΙΑ

31968 L 0414: Οδηγία 68/414/ΕΟΚ του Συμβουλίου, της 20ής Δεκεμβρίου 1968, περί υποχρεώσεως διατηρήσεως ενός ελαχίστου επιπέδου αποθεμάτων αργού πετρελαίου και/ή προϊόντων πετρελαίου από τα κράτη μέλη της ΕΟΚ (ΕΕ L 308, 23.12.1968, σ. 14), όπως τροποποιήθηκε τελευταία από:

- 31998 L 0093: Οδηγία 98/93/ΕΚ του Συμβουλίου, της 14.12.98 (EE L 358, 31.12.1998, σ. 100).

Κατά παρέκκλιση του άρθρου 1, παράγραφος 1 της οδηγίας 68/414/ΕΟΚ, το ελάχιστο επίπεδο αποθεμάτων προϊόντων πετρελαίου δεν ισχύει για τη Λιθουανία έως τις 31 Δεκεμβρίου 2009. Η Λιθουανία πρέπει να διασφαλίσει ότι το ελάχιστο επίπεδο αποθεμάτων της σε προϊόντα πετρελαίου αντιστοιχεί, για κάθε μία από τις κατηγορίες προϊόντων πετρελαίου που απαριθμούνται στο άρθρο 2, τουλάχιστον στον ακόλουθο αριθμό ημερών μέσης ημερήσιας εσωτερικής κατανάλωσης, όπως ορίζεται στο άρθρο 1, παράγραφος 1:

- 49 ημερών μέχρι την ημερομηνία της προσχώρησης,

- 56 ημερών μέχρι τις 31 Δεκεμβρίου 2004,

- 63 ημερών μέχρι τις 31 Δεκεμβρίου 2005,

- 69 ημερών μέχρι τις 31 Δεκεμβρίου 2006,

- 76 ημερών μέχρι τις 31 Δεκεμβρίου 2007,

- 83 ημερών μέχρι τις 31 Δεκεμβρίου 2008

- 90 ημερών μέχρι τις 31 Δεκεμβρίου 2009.

--------------------------------------------------
Γ. ΕΛΕΓΧΟΣ ΤΗΣ ΒΙΟΜΗΧΑΝΙΚΗΣ ΡΥΠΑΝΣΗΣ ΚΑΙ ΔΙΑΧΕΙΡΙΣΗ ΤΩΝ ΚΙΝΔΥΝΩΝ

32001 L 0080: Οδηγία 2001/80/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2001, για τον περιορισμό των εκπομπών στην ατμόσφαιρα ορισμένων ρύπων (ΕΕ L 309, 27.11.2001, σ. 1).

Κατά παρέκκλιση από το άρθρο 4, παράγραφος 3 και το Μέρος Α του Παραρτήματος ΙΙΙ της οδηγίας 2001/80/ΕΚ, οι οριακές τιμές εκπομπής για το διοξείδιο του θείου δεν τυγχάνουν εφαρμογής στην Τσεχική Δημοκρατία μέχρι 31 Δεκεμβρίου 2007 στον καυστήρα K4 της εγκατάστασης θέρμανσης Přerov και στον καυστήρα K11 της εγκατάστασης Nová Huť.

--------------------------------------------------